

**Образец№ 4**

**ДОГОВОР-ПРОЕКТ!**

**№……………………………………..…**

Днес …………. 2019 год., в гр. Свищов, между:

**1**. ОБЩИНА СВИЩОВ, със седалище и адрес на управление гр. Свищов, ул. “Цанко Церковски“ № 2, ЕИК по Булстат: 000133965, ДДС № BG 000133965, тел. код: 0631, тел. 6-08-54; 6-06-88, факс: 6-05-04, e-mail: obshtina@svishtov.bg, представлявана от Генчо Божинов ГЕНЧЕВ – Кмет на Община Свищов, чрез инж. Пламен Петков – Зам.-кмет „БИП”, упълномощен със Заповед №576-РД-01-03/17.05.2019 г. и Иванка Коева на длъжност Гл. Счетоводител, в качеството им на ВЪЗЛОЖИТЕЛ от една страна

и

**2.** **….……………………….….**, със седалище и адрес на управление …………………………………………, ДДС № …………., ЕИК по БУЛСТАТ: ………., тел: ……….., факс: ………, представлявано от ………………., наричан за краткост ИЗПЪЛНИТЕЛ, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

**на основание** чл.183, във връзка с чл.20, ал.2, т.2 от Закона за обществените поръчки („**ЗОП**“) и в изпълнение на Решение №.............../...........201... г. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: **“Доставка и монтаж на резервни части, консумативи и принадлежности, както и техническо обслужване и ремонт на автомобилите на Община Свищов, Общинска служба „Социални дейности” и ОП „Обреди – Свищов” за 2019/2020 година”**,

се сключи този договор („**Договора**/**Договорът**“) за следното:

**І. ПРЕДМЕТ НА ДОГОВОРА**

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предостави срещу възнаграждение и при условията на този Договор, **доставка и монтаж на резервни части, консумативи и принадлежности, както и техническо обслужване и ремонт на автомобилите на Община Свищов, Общинска служба „Социални дейности” и ОП „Обреди – Свищов” за 2019/2020 година”** наричани за краткост „**Доставките**“.

**Чл. 2.** ИЗПЪЛНИТЕЛЯТ се задължава да извърши доставки в съответствие с Техническата спецификация, Техническото предложение и Ценовото предложение на ИЗПЪЛНИТЕЛЯ, съставляващи съответно Приложения № 1, 2, и 3 към този Договор („**Приложенията**“) и представляващи неразделна част от него.

**Чл. 3.** В срок до 3 (*словом: три*) дни от датата на сключването на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 3 (*словом: три*) дни от настъпване на съответното обстоятелство.

**II. СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 4.** **(1)** Срокът за изпълнение е 12 месеца считано от датата на подписване на договора.

**(2)** Срок на приемане на автомобилите в сервиз до 2 (два) часа след писмена заявка от **ВЪЗЛОЖИТЕЛЯ**.

**Чл. 5.** Мястото на доставки и сервизни услуги по Договора е сервиз намиращ се на следния адрес:…………………..

**IІІ. ЦЕНА, РЕД И СРОКОВЕ ЗА ПЛАЩАНЕ.**

**Чл. 6 (1)** **Общата стойност на настоящият договор за целият срок на изпълнение е до ………… (словом: ………) лева без ДДС, разпределена както следва:**

За Общинската администрация – …………. (словом: ………………………) лева без ДДС;

За Общинска служба „Социални дейности” – ……… (словом: ……………) лева без ДДС;

За ОП „Обреди – Свищов” – …………….. (словом: ………………………) лева без ДДС**.**

**(2) Процента отстъпка от стойността на доставените резервни части е ………………** **при часова ставка в размер на ……… (словом: ……….) лева без ДДС валидна за всички дни от седмицата без официални празници.**

**(3)** ВЪЗЛОЖИТЕЛЯТплаща ежемесечно на ИЗПЪЛНИТЕЛЯизвършените през съответния месец доставка и монтаж на резервни части, консумативи и принадлежности, както и техническо обслужване и ремонт на автомобилите на база следните документи:

- оригинална фактура за дължимата сума;

- актуална към датата на извършения ремонт **ценова листа** на хартиен носител за вложените при ремонта резервни части;

- **документ**, указващ гаранционния срок на закупената нова резервна част, определен от производителя/вносителя или официален/оторизиран представител.

**Чл.7.(1)** Издадената за извършените доставки и сервизни услуги оригинална фактура трябва да включва: вида на извършените работи, вложените резервни части, консумативи и принадлежности, времетраенето на извършените дейности и техните стойности. Към фактурата следва да бъдат приложени и документите по чл.6, ал.3 от настоящия Договор.

**(2)** Фактурата и придружаващите я документи следва да бъде представена на **ВЪЗЛОЖИТЕЛЯ** между 1– во и 10 – то число всеки месец за предходния период.

**(3)** Стойността на вложения труд при извършване на техническото обслужване и текущите ремонти се определя на базата на времето, необходимо за извършване на отделните операции. Времето се отразява във фактурата. При определяне времето за операциите са валидни нормовремената на завода производител в мерната единица човекочас – часова ставка. Времето за калкулиране на операциите, като пакетни услуги, за които няма посочено нормовреме се равнява на реално употребеното време за вложения труд при извършване на операциите в човекочасове.

**(4)** Часовата ставка и процентът отстъпка от стойността на доставените резервни части са окончателни и не подлежат на промяна след подписване на настоящия договор.

**(5)** На заплащане подлежат само действително извършените от ИЗПЪЛНИТЕЛЯ доставки и услуги, предмет на Договора.

**(6)** В Цената по ал. 1 са включени всички разходи на ИЗПЪЛНИТЕЛЯ за изпълнение на доставките и сервизните услуги, ***и не подлежи на увеличение*** [и за неговите подизпълнители] (*ако е приложимо*), като ВЪЗЛОЖИТЕЛЯТ не дължи заплащането на каквито и да е други.

**(7)** Общата стойност на извършените и отчетени по настоящия договор доставки и сервизни услуги, не може да надвишава стойността на договора.

**Чл.8.** В случай, че размера на действително заявените доставки и сервизни услуги е по-малък от предвидения, ВЪЗЛОЖИТЕЛЯТ няма ангажименти към ИЗПЪЛНИТЕЛЯ за компенсиране, под каквато и да било форма, за по-малкия обем.

**Чл. 9. (1)** Всички плащания по този Договор се извършват в 30- дневен срок в лева чрез банков превод по следната банкова сметка на ИЗПЪЛНИТЕЛЯ:

Банка:……………………………….

BIC:………………………………..

IBAN:………………………………….

**(2)** Изпълнителят е длъжен да уведомява писмено Възложителя за всички последващи промени по ал. 1 в срок от 3 (три) дни, считано от момента на промяната. В случай че Изпълнителят не уведоми Възложителя в този срок, се счита, че плащанията са надлежно извършени.

**Чл. 10.** (1) Когато за частта от доставките и сервизните услуги, която се изпълнява от подизпълнител, изпълнението може да бъде предадено отделно от изпълнението на останалите доставки и сервизни услуги, подизпълнителят представя на ИЗПЪЛНИТЕЛЯ отчет за изпълнението на съответната част от доставките и сервизните услуги, заедно с искане за плащане на тази част пряко на подизпълнителя.

(2) ИЗПЪЛНИТЕЛЯТ се задължава да предостави на ВЪЗЛОЖИТЕЛЯ отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.

(3) ВЪЗЛОЖИТЕЛЯТ приема изпълнението на частта от доставките и сервизните услуги, при съответно спазване на разпоредбите на Раздел VI (Предаване и приемане на изпълнението) от Договора, и заплаща възнаграждение за тази част на подизпълнителя в срок до **30 (тридесет) календарни дни** от подписването на приемо-предавателен протокол и издадена фактура. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа.

**IV. ГАРАНЦИЯ ЗА ИЗПЪЛНЕНИЕ**

**Чл. 11. (1)** При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 3 % (Три на сто) от Стойността на Договора без ДДС, а именно ……… (словом:…………………………) (*посочва се сумата, за която се издава гаранцията за изпълнение)* лева. „**Гаранцията за изпълнение**“ служи за обезпечаване на изпълнението на задълженията на ИЗПЪЛНИТЕЛЯ по Договора.

**(2)** В случай на изменение на Договора, извършено в съответствие с този Договор и приложимото право, включително когато изменението е свързано с [индексиране на Цената, ], ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 7 (*словом: седем*) дни от подписването на допълнително споразумение за изменението.

**(3)** Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. 12 от Договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 13 от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 14 от Договора.

**Чл. 12.** Когато като Гаранция за изпълнение се представя парична сума, сумата се внася по следната банковата сметка на Община Свищов:

Банка: „Общинска банка“ АД

BIC: SOMBBGSF

IBAN: BG 06 SOMB 9130 33 36682200

**Чл. 13. (1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция, учредена в полза на Община Свищов, във форма, предварително съгласувана с ВЪЗЛОЖИТЕЛЯ, да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 14. (1)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, в която ВЪЗЛОЖИТЕЛЯТ е посочен като трето ползващо се лице (бенефициер), която трябва да отговаря на следните изисквания:

1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 15.** Съгласно чл.111, ал.2 от ЗОП, когато поръчката се възлага на специализирани предприятия или кооперации на хора с увреждания гаранцията за изпълнение на договора е в размер на 2% от стойността на договора (ако е приложимо).

**Чл. 16. (1)** ВЪЗЛОЖИТЕЛЯТ освобождава Гаранцията за изпълнение в срок до 30 (*словом Тридесет*) дни след приключване на изпълнението на Договора и окончателно приемане на доставките и сервизните услуги в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

**(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 9 от Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице / изпращане на писмено уведомление до застрахователя.

**(3)** ВЪЗЛОЖИТЕЛЯТ освобождава 50 (словом: петдесет) процента от Гаранцията за изпълнение в 30-дневен срок от изтичане срока на договора. **50 (петдесет)** процента от гаранцията за изпълнение, която не се освобождава, служи за обезпечаване на отговорността на **ИЗПЪЛНИТЕЛЯ** по отношение на **Гаранционните срокове на извършените ремонтни работи и се освобождава след изтичане на последният гаранционен срок на ремонтните работи.** Въввръзка с поетапното освобождаване на Гаранцията за изпълнение, ИЗПЪЛНИТЕЛЯТ предоставя на ВЪЗЛОЖИТЕЛЯ документ за изменение на първоначалната банкова гаранция или нова банкова гаранция, съответно застраховка.

**(4)** Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

**Чл. 17.** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 18.** ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне работа по изпълнение на Договора в срок до 7 (словом: седем) календарни дни от получаването на писмена заявка (сервизна поръчка) от Възложителя, или упълномощено от него лице и ВЪЗЛОЖИТЕЛЯТ развали Договора на това основание;

2. при пълно неизпълнение, в т.ч. когато доставките и сервизните услуги не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл. 19.** Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл. 20.** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 7 (*словом: Седем*) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 11 от Договора.

**Чл. 21.** ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

**V ПРАВА И ЗАДЪЛЖЕНИЯ НА СТРАНИТЕ**

**Чл. 22.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Общи права и задължения на ИЗПЪЛНИТЕЛЯ**

**Чл. 23. ИЗПЪЛНИТЕЛЯТ има право:**

1. да получи възнаграждение в размера, сроковете и при условията по чл. 6 – 10 от договора за действително извършени доставки предмет на договора;
2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;
3. да променя цените единствено, когато са в интерес на ВЪЗЛОЖИТЕЛЯ.

**Чл. 24. ИЗПЪЛНИТЕЛЯТ се задължава:**

1. да извърши доставките и сервизните услуги и да изпълнява задълженията си по този Договор в уговорените срокове и качествено, в съответствие с Договора и Приложенията;

2. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им;

3. да изпълнява всички законосъобразни указания и изисквания на ВЪЗЛОЖИТЕЛЯ;

4.да пази поверителна Конфиденциалната информация, в съответствие с уговореното в чл. 43 от Договора;

5. да не възлага работата или части от нея на подизпълнители, извън посочените в офертата на ИЗПЪЛНИТЕЛЯ, да възложи съответна част от доставките на подизпълнителите, посочени в офертата на ИЗПЪЛНИТЕЛЯ, и да контролира изпълнението на техните задължения;

6. да участва във всички работни срещи, свързани с изпълнението на този Договор;

7. ИЗПЪЛНИТЕЛЯТ се задължава да сключи договор/договори за подизпълнение с посочените в офертата му подизпълнители в срок от 3 (словом: три) работни дни от сключване на настоящия Договор. В срок до 3 (*словом: три* ) работни дни от сключването на договор за подизпълнение или на допълнително споразумение за замяна на посочен в офертата подизпълнител, ИЗПЪЛНИТЕЛЯТ изпраща копие на договора или на допълнителното споразумение на ВЪЗЛОЖИТЕЛЯ заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788).

**Чл. 25.** **ИЗПЪЛНИТЕЛЯТ** е длъжен още:

**1.** преди подписване на договора за обществената поръчка да представи гаранция, обезпечаваща изпълнението на договора, съгласно условията на чл. 11 от настоящия договор;

**2.** да приема писмена заявка (сервизна поръчка) от ВЪЗЛОЖИТЕЛЯ, или упълномощено от него лице за доставките и сервизните услуги, предмет на настоящия договор.

**3.** да съгласува с Възложителя доставките и сервизните услуги, предмет на предмет на договора.

**4.** да осигурява условия ВЪЗЛОЖИТЕЛЯ да извършва текущ контрол върху изпълнението на договора, както и да провери и прегледа съответствието на извършените по договора услуги с предвиденото в техническата спецификация.

**5.** да носи отговорност за всички вреди, нанесени на трети лица по време на изпълнението на настоящия договор.

**6.** да спазва техническите изисквания на ВЪЗЛОЖИТЕЛЯ посочени в техническата спецификация, неразделна част от настоящия договор.

**7.** Да доставя резервни части, консумативи и принадлежности, които са оригинални, отговарят на нормативно приетите изисквания за качество в Република България и притежават сертификат за произход и качество;

**8.** Да извършва техническото обслужване и ремонтните работи съгласно предписанията на производителя за съответната марка;

**9.** Да влага резервни части, консумативи и принадлежности които да съответстват на марката и модела автомобили, да бъдат оригинални, нови, неупотребявани и нерециклирани, и за всеки от извършените ремонти да определя гаранционен срок за вложените резервни части, който следва да бъде не по-кратък от гаранционния срок, определен от производителя;

**10.** При обективна невъзможност да бъде закупена нова, неупотребявана резервна част и намерение поправката да бъде реализирана с резервна част-втора употреба да уведоми незабавно ВЪЗЛОЖИТЕЛЯ, като за целта следва да представи надлежни доказателства за обективните обстоятелства, възпрепятстващи закупуването на нова, неупотребявана резервна част;

**11.** Да допуска присъствието на представител на ВЪЗЛОЖИТЕЛЯпо време на ремонтните дейности.

**12.** Когато ИЗПЪЛНИТЕЛЯТне може да извърши необходимите ремонтни дейности, поради причини, за които той отговаря (няма квалифициран персонал, който да ги извърши качествено), е длъжен да приеме и осчетоводи за своя сметка направените от ВЪЗЛОЖИТЕЛЯ разходи за извършването на съответната услуга.

**13.** Сервизното обслужване и текущия ремонт (включително доставка на резервни части, консумативи и принадлежности) се извършват след получаване на писмена заявка (сервизна поръчка) от ВЪЗЛОЖИТЕЛЯ, за всеки отделен автомобил. Автомобилът се представя в сервизната база на ИЗПЪЛНИТЕЛЯ, заедно с поръчката на ВЪЗЛОЖИТЕЛЯ.

**14.** При приемането на поръчаните услуги предмет на настоящия договор да определи времетраенето за извършване на съответната сервизна услуга.

**15.** Да извършва ремонтните работи, съгласно изискванията, установени от производителя на съответния автомобил, както и съобразно посоченото от ВЪЗЛОЖИТЕЛЯ в писмената заявка изискване за параметрите на необходимата резервна част.

**16.** ИЗПЪЛНИТЕЛЯТ поема гаранционен срок за извършените ремонтни работи **…………………** (словом:………..) **месеца.**

**17.** ИЗПЪЛНИТЕЛЯТ поема рекламации за новите резервни части за срок, който е предвиден като гаранционен от съответния производител/вносител или официален/оторизиран представител на частите, като за целта изпълни задължението за представяне на ВЪЗЛОЖИТЕЛЯ на документ, удостоверяващ срока на тази гаранция по чл.25, т.9 от настоящия договор.

**18.** ИЗПЪЛНИТЕЛЯТ поема рекламации за употребяваните резервни части в изрично посочената хипотеза в чл.25, т.10 за срок, който е посочен от него в Техническото му предложение като предложен гаранционен срок за извършените ремонтни работи.

**19.** ИЗПЪЛНИТЕЛЯТ се задължава при необходимост от доставка на резервни части за извършване на текущия ремонт, които не са налични в неговия склад, да ги достави в срок до 20 работни дни, считано от датата на писмена поръчка на възложителя. При обективна невъзможност резервите части да бъдат доставени в посочения по-горе срок, ИЗПЪЛНИТЕЛЯТ следва своевременно да уведоми за това ВЪЗЛОЖИТЕЛЯ като представи документ, удостоверяващ по надлежен начин обективните причини, забавящи изпълнението.

**20.** След извършване на заявените работи, ИЗПЪЛНИТЕЛЯТпредава автомобила наВЪЗЛОЖИТЕЛЯ в състояние, годно за експлоатация и в техническа изправност, за което носи и съответната отговорност.

**21.** да предприеме всички необходими мерки за избягване на конфликт на интереси, както и да уведоми незабавно ВЪЗЛОЖИТЕЛЯ относно обстоятелството, което предизвиква или може да предизвика подобен конфликт.

**Общи права и задължения на ВЪЗЛОЖИТЕЛЯ**

**Чл. 26 (1) ВЪЗЛОЖИТЕЛЯТ** има право:

1. да изисква и да получава доставките и сервизните услуги в уговорените срокове, количество и качество, съобразно съдържанието на този договор, Техническа спецификация и Техническо и Ценово предложение на ИЗПЪЛНИТЕЛЯ, които имат обвързваща сила и са неразделна част от настоящия договор;

2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия Срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;

3. да изисква от ИЗПЪЛНИТЕЛЯ представяне на актуална към датата на извършения ремонт **ценова листа** на хартиен носител за вложените при ремонта резервни части, както и документ, указващ гаранционния срок на закупената нова резервна част, определен от производителя/вносителя или официален/оторизиран представител. В така посочения гаранционен срок, ВЪЗЛОЖИТЕЛЯТ има право да предявява към ИЗПЪЛНИТЕЛЯ рекламации по отношение на вложените резервни части.

**4.** ВЪЗЛОЖИТЕЛЯТ има право да изисква от ИЗПЪЛНИТЕЛЯ:

1. Доставяните резервни части, консумативи и принадлежности, да са оригинални, да отговарят на нормативно приетите изисквания за качество в Република България и да притежават сертификат за произход и качество;
2. Техническото обслужване и ремонтните работида се извършват съгласно предписанията на производителя за съответната марка.
3. Влаганите резервни части, консумативи и принадлежности да съответстват на марката и модела автомобили, да бъдат оригинални, нови, неупотребявани и нерециклирани. Гаранционния срок за всяка вложена резервна част, да бъде не по-кратък от гаранционния срок на същата, определен от производителя/вносителя или официален/оторизиран представител на съответната резервна част.
4. При обективна невъзможност да бъде закупена нова, неупотребявана резервна част и намерение поправката да бъде реализирана с резервна част - втора употреба, ВЪЗЛОЖИТЕЛЯ следва да бъде незабавно уведомен за това от ИЗПЪЛНИТЕЛЯТ. Като поправката в тази хипотеза може да се осъществи само с изрично писмено съгласие на ВЪЗЛОЖИТЕЛЯ.

**5.** По време на изпълнение на работите, предмет на този договор, чрез определено от него лице, да осъществява контрол по качеството на изпълнението, без да пречи на работата на ИЗПЪЛНИТЕЛЯ.

**6.** да променя броя на автомобилите в случай на отчуждаване, бракуване, отпадане на необходимост от ползване, в случай на погиване, както и при придобиване на нови автомобили. В тези случаи, ВЪЗЛОЖИТЕЛЯТ не дължи обезщетение, нито допълнително заплащане.

**7.** Когато ИЗПЪЛНИТЕЛЯТ не може да извърши необходимите ремонтни дейности поради причини, за които той отговаря (няма квалифициран персонал, който да ги извърши качествено), ВЪЗЛОЖИТЕЛЯТ има право да извърши необходимите ремонтни дейности на друго място, за сметка на ИЗПЪЛНИТЕЛЯ.

**8.** да изисква, при необходимост и по своя преценка, обосновка от страна на ИЗПЪЛНИТЕЛЯ на изготвените от него материали или съответна част от тях;

**9.** да не приеме някои от протоколите, в съответствие с уговореното в чл. 28, ал. 1 т. 3 от Договора;

**10.** когато ИЗПЪЛНИТЕЛЯТ се е отклонил от посочените в заявката количество и вид доставки и сервизни услуги по настоящия договор, да откаже приемането на част или цялото количество, както и да откаже да заплати съответното възнаграждение, докато ИЗПЪЛНИТЕЛЯТ не изпълни своите задължения съгласно договора.

**11.** да задържи гаранцията, обезпечаваща изпълнението на договора при наличие на неизпълнение на договорно задължение от страна на **ИЗПЪЛНИТЕЛЯ** и да получи неустойка, определена в чл. 29 от настоящия договор.

**12.** да изисква от **ИЗПЪЛНИТЕЛЯ** да сключи и да му предостави договори за подизпълнение с посочените в офертата му подизпълнители (ако има такива).

**(2**) **ВЪЗЛОЖИТЕЛЯТ** се задължава:

1. да приеме изпълнението на доставките и сервизните услуги, когато отговаря на договореното, по реда и при условията на този Договор;

2. да заплати на ИЗПЪЛНИТЕЛЯ Цената в размера, по реда и при условията, предвидени в този Договор;

3. да предостави и осигури достъп на ИЗПЪЛНИТЕЛЯ до информацията, необходима за извършването на доставките, предмет на Договора, при спазване на относимите изисквания или ограничения съгласно приложимото право;

4. да пази поверителна Конфиденциалната информация, в съответствие с уговореното в чл. 43 от Договора;

5. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;

6. да освободи представената от ИЗПЪЛНИТЕЛЯ Гаранция за изпълнение съгласно клаузите на чл. 16 - 21 от Договора;

7. да представя на ИЗПЪЛНИТЕЛЯ писмена заявка (сервизна поръчка) доставките и сервизните услуги, предмет на настоящия договор (по вид и количество).

**8.** да осъществява чрез своите контролни органи контрол върху изпълнението на договора.

**9.** да определи лица за свои представители, които да следят изпълнението на договора и да подписват необходимите документи;

**10.** Определено от ВЪЗЛОЖИТЕЛЯлице прави писмена заявка (сервизна поръчка) за извършване на сервизно обслужване и текущ ремонт, включително доставка на резервни части, материали и консумативи, за всеки отделен автомобил предмет на този договор, която следва да се подпише от представители на изпълнителя и възложителя. В писмената заявка се посочват:

* представител на Възложителя, който ще присъства по време на ремонтните дейности;
* вида на резервната част, както и съответните параметри и качествени показатели, на които следва да отговаря съобразено с марката и модела на автомобила;
* срок за извършване на ремонтните работи, който се посочва от ИЗПЪЛНИТЕЛЯ.

**11.** дазаплаща на ИЗПЪЛНИТЕЛЯ стойността на вложените при ремонта резервни части, както и стойността на вложения труд при извършване на техническо обслужване и ремонт.

**12.** да осигури правилната експлоатация на автомобила, съгласно изискванията на производителя и препоръките на **ИЗПЪЛНИТЕЛЯ.**

**VI ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 27. (1)** Предаването на изпълнението на доставките се документира с приемно-предавателен протокол, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от Страните.

**(2)** В приемо-предавателните протоколи изрично се записват най-малко следните данни: получените доставки и извършени сервизни усулги по вид, количество, единична цена без ДДС за всеки вид, часова ставка, процент отстъпка, обща стойност, име и презиме на МОЛ – предал, МОЛ – приел и подписи на лицата.

**Чл. 28. (1)** ВЪЗЛОЖИТЕЛЯТ има право:

1. да приеме изпълнението, когато отговаря на договореното;

2. когато бъдат установени несъответствия на изпълненото с уговореното или бъдат констатирани недостатъци, ВЪЗЛОЖИТЕЛЯТ може да откаже приемане на изпълнението до отстраняване на недостатъците, като даде подходящ срок за отстраняването им за сметка на ИЗПЪЛНИТЕЛЯ;

3. да откаже да приеме изпълнението при съществени отклонения от договореното в случай, че констатираните недостатъци са от такова естество, че не могат да бъдат отстранени в рамките на срока за изпълнение по Договора и резултатът от изпълнението става безполезен за ВЪЗЛОЖИТЕЛЯ.

**VII САНКЦИИ ПРИ НЕИЗПЪЛНЕНИЕ**

**Чл. 29** При просрочване изпълнението на задълженията по този Договор, неизправната Страна дължи на изправната неустойка в размер на 0,05% от Цената за съответната дейност за всеки ден забава, но не повече от 20% (*словом* Двадесет процента) от Стойността на Договора.

**Чл. 30** При констатирано лошо или друго неточно или частично изпълнение на отделните доставки и сервизни услуги или при отклонение от изискванията на ВЪЗЛОЖИТЕЛЯ, посочени в Техническата спецификация, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната дейност, без да дължи допълнително възнаграждение за това. В случай, че и повторното изпълнение на сервизната услуга е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати договора.

**Чл. 31.** При разваляне на Договора поради виновно неизпълнение на някоя от Страните, виновната Страна дължи неустойка в размер на 20% (словом: Двадесет процента) от Стойността на Договора.

**Чл. 32.** ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това.

**Чл. 33.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право

**Чл. 34.** **ИЗПЪЛНИТЕЛЯТ** носи отговорност и поема за своя сметка всички вреди, нанесени на трети лица по време на изпълнение на договорените доставки, в следствие на негови действия или бездействия.

**Чл. 35.** Евентуалните спорове се решават по съдебен ред.

**VIII ПРЕКРАТЯВАНЕ НА ДОГОВОРА**

**Чл. 36** (1) Този Договор се прекратява:

1. с изтичане на Срока на Договора;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 7 (словом: седем) дни от настъпване на невъзможността и да представи доказателства;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРСЛ.

**(2)** Договорът може да бъде прекратен:

1. по взаимно съгласие на Страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на всяка от Страните.

**Чл. 37.** **(1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**(2)** За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

1. когато ИЗПЪЛНИТЕЛЯТ не е започнал изпълнението на доставките и сервизните услуги в срок до 3 (словом: Три) дни, считано от получаването на писмена заявка (сервизна поръчка) от Възложителят;

2. ИЗПЪЛНИТЕЛЯТ е прекратил изпълнението на доставките и сервизните услуги за повече от 7 (словом: Седем) дни;

3. ИЗПЪЛНИТЕЛЯТ е допуснал съществено отклонение от Техническата спецификация и Техническото предложение.

**4.** За неизпълнение на договора се счита и доставка на резервни части и сервизна услуга с показатели, различни от тези на посочените в офертата.

**(3)** ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

В този случай **ВЪЗЛОЖИТЕЛЯТ** има право да задържи гаранцията като неустойка за неизпълнение (компесаторна).

**Чл. 38.** ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл. 39.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови извършването на доставките, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да предаде на ВЪЗЛОЖИТЕЛЯ всички материали, изготвени от него в изпълнение на Договора до датата на прекратяването; и

в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

**Чл. 40.** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред доставки.

**IХ ОБЩИ РАЗПОРЕДБИ**

Дефинирани понятия и тълкуване

**Чл. 41. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

Спазване на приложими норми

**Чл. 42** При изпълнението на Договора, ИЗПЪЛНИТЕЛЯТ и неговите подизпълнители са длъжни да спазват всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност

**Чл. 43 (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора**. Конфиденциална информация** включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с бизнеса, управлението или дейността на другата Страна, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство.

**(2)** С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до ИЗПЪЛНИТЕЛЯ, всички негови поделения, контролирани от него фирми и организации, всички негови служители и наети от него физически или юридически лица, като ИЗПЪЛНИТЕЛЯТ отговаря за изпълнението на тези задължения от страна на такива лица.

**(5)** Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

Публични изявления

**Чл. 44** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на доставките и сервизните услуги, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

Авторски права

**Чл. 45 (1)** Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автора. ИЗПЪЛНИТЕЛЯТ декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право.

**(2)** В случай че бъде установено с влязло в сила съдебно решение или в случай че ВЪЗЛОЖИТЕЛЯТ и/или ИЗПЪЛНИТЕЛЯТ установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването им:

1. чрез промяна на съответния документ или материал; или

2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

3. като получи за своя сметка разрешение за ползване на продукта от третото лице, чиито права са нарушени.

**(3)** ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в срок до 7 (*словом: седем*) дни от узнаването им. В случай, че трети лица предявят основателни претенции, ИЗПЪЛНИТЕЛЯТ носи пълната отговорност и понася всички щети, произтичащи от това. ВЪЗЛОЖИТЕЛЯТ привлича ИЗПЪЛНИТЕЛЯ в евентуален спор за нарушено авторско право във връзка с изпълнението по Договора.

**(4)** ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

Прехвърляне на права и задължения

**Чл. 46** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора и по договорите за подизпълнение могат да бъдат прехвърляни или залагани съгласно приложимото право.

Изменения

**Чл. 47.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила

**Чл. 48. (1)** Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.

**(2)** За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.

**(3)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

**(4)** Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.

**(5)** Не може да се позовава на непреодолима сила Страна:

1. която е била в забава или друго неизпълнение преди настъпването на непреодолима сила;

2. която не е информирала другата Страна за настъпването на непреодолима сила; или

3. чиято небрежност или умишлени действия или бездействия са довели до невъзможност за изпълнение на Договора.

**(6)** Липсата на парични средства не представлява непреодолима сила.

Нищожност на отделни клаузи

**Чл. 49.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

Уведомления

**Чл. 50 (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: ………………………………………….

Тел.: ………………………………; Факс: …………………………………………

e-mail: ……………………………; Лице за контакт: ……………………………..

2. За ИЗПЪЛНИТЕЛЯ:

Адрес за кореспонденция: ………………….

Тел.: …………………………………; Факс: ………………………………………

e-mail: ……………………………….; Лице за контакт: ………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (*словом: Три*) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (*словом: Три*) дни от вписването ѝ в съответния регистър.

Конфликт на интереси

**Чл.51.** ИЗПЪЛНИТЕЛЯТне може да предприема каквито и да са дейности, които може да поставят собствения му интерес в конфликт с този на Република България. При наличие на такъв риск ИЗПЪЛНИТЕЛЯТ предприема всички необходими мерки за избягване на конфликт на интереси, и уведомява незабавно община Свищов относно обстоятелство, което предизвиква или може да предизвика подобен конфликт.

Поверителност

**Чл.52** При спазване на разпоредбата на чл. 44, ВЪЗЛОЖИТЕЛЯТ и ИЗПЪЛНИТЕЛЯТсе задължават да запазят поверителността на всички поверително предоставени документи, информация или други материали за срок не по-малко от три години.

Счетоводни отчети и технически и финансови проверки

**Чл. 53 (1)** ИЗПЪЛНИТЕЛЯТ трябва да води точна и редовна документация и счетоводни отчети, отразяващи изпълнението на Договора, използвайки подходяща електронна система за документация и двустранно счетоводство. Тези системи могат да са неразделна част от текущата счетоводна система на изпълнителя или допълнение към тази система, така че да бъде осигурена отделна счетоводна аналитичност само за дейностите по Договора. Тази система следва да се прилага в съответствие със националното законодателство. Счетоводните отчети и разходите, свързани с Договора, трябва да подлежат на ясно идентифициране и проверка.

**(2)** ИЗПЪЛНИТЕЛЯТтрябва да гарантира, че данните, посочени в протоколите (междинни и окончателен), отговарят на тези в счетоводната система и документация и са налични до изтичане на сроковете за съхранение на документацията.

Приложимо право

**Чл. 54** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

Разрешаване на спорове

**Чл. 55** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри

**Чл. 56.** Този Договор се състои от …... (…) страници и е изготвен и подписан в 4 (*четири*) еднообразни екземпляра – три за ВЪЗЛОЖИТЕЛЯ и един за ИЗПЪЛНИТЕЛЯ.

Приложения:

**Чл. 57.** Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

Приложение № 4 – Гаранция за изпълнение.

**ЗА ВЪЗЛОЖИТЕЛЯ:** **ЗА ИЗПЪЛНИТЕЛЯ:**

**……………………….…….……................. ……….…….…….................**

**ИНЖ. ПЛАМЕН ПЕТКОВ**  *(длъжност, име и фамилия,*

*Зам.-кмет „БИП” на Община Свищов подпис и печат)*

**ИВАНКА КОЕВА**

*Гл. счетоводител на Община Свищов*

Съгласувал:

Юрисконсулт ...........................